Pejenska Tavastija
Pejenska Tavastija (finski: Päijät-Hämeen maakunta; švedski: Landskapet Päijänne-Tavastland) jedna je od regija Finske. Smještena je u južnom dijelu države, južno od jezera Päijänne. Graniči s Uusimaaom na jugu, Pravom Tavastijom i Pirkanmaaom na zapadu, Centralnom Finskom na sjeveru i Južnom Savonijom i Kymenlaaksom na istoku. Prostire se na teritoriji od 5125 km2 i nakon Olandskih ostrva i Centralne Ostrobotnije najmanja je regija u državi. Prema podacima iz 2017, regiju je naseljavalo 201.685 stanovnika. S prosječnom gustinom od gotovo 40 stanovnika po km2 jedna je od najgušće naseljenih finskih regija. Tokom historije područje regije bilo je dio historijske regije Tavastija. Glavni i najveći grad regije jest Lahti, šesti grad po veličini u Finskoj.